NoeFlandre/osm-polygon-wikidata-only huggingface dataset:
Tambours Have

Tambours Have er en have, der ligger på Bredmosevej 21 i Øse ved Sig nær Varde. Den blev grundlagt af Gerhard Tambour i 1942. Historie Skræddermester Gerhard Tambour fra Esbjerg lejede i 1939 et stykke natur ved Karlsgårde Sø. Jorden, der var meget sandet, havde kun den fordel, at der var meget vand fra sammenfletningen af Ansager Kanal og Holme Kanal der går til Karlsgårde Sø. Ansager Kanal og Holme Kanal er en kunstig kanal, et sammenløb af Ansager Å, Grindsted Å, Holme Å og Varde Å, der skulle fylde Karlsgårde Sø med vand. I 1942 købte han det første stykke jord og opførte et mindre sommerhus på stedet. Haven var i 1939 på bare 1000 m2, i dag fylder haven 25.000 m2. Det danske klima har ikke tilladt omplantning af tropeskov, men det er lykkedes at få eksotiske planter fra varmere himmelstrøg til at slå rod. Driften af haven blev ved Gerhard Tambours død overtaget af den daværende Helle kommune. Ved kommunesammenlægningen i 2007 blev Helle Kommune lagt sammen med Varde kommune, der i dag står som ejere af Tambours Have. Eksterne henvisninger Tambours Have på sologstrand.dk Tambours Have Officielst websted på vardekommune.dk
Tapdrup Kirke

Tapdrup Kirke ligger i landsbyen Tapdrup. Kirken hører til Tapdrup Sogn i Viborg Kommune. Man kender ikke dens præcise alder, men den vurderes til at være bygget i 1200-tallet af en herremand. Bygningen er lavet i romansk stil af store kvadersten (samt kampesten og munkesten på nordsiden) med en portal bestående af seks fritstående søjler. Kirkens ældste inventar er et røgelseskar, som er blevet brugt til katolske gudstjenester og bibeholdt på trods af reformationen. Over korbuen hænger en krucifiks fra 1400-tallet skåret i egetræ. Kirkens lutheranske altertavle blev skænket af den lokale herregård (Skovsgård) i 1613. Alterbilledet forestiller indstiftelsen af nadveren og er fra 1702. I 1788 skænkede godsejeren Johan Braëm forskelligt betydeligt inventar til kirken bl.a. døbefronten og prædikestolen. I dette år gennemgik kirken en større restauration. I senmiddelalderen blev kirkens tårn bygget, den gamle klokke eksisterer dog ikke mere. Gennem årene er kirken flere gange blevet restaureret. Det skete senest i 1962-1963. Fra 1536 til 1812 hørte kirken til Gråbrødre Sogn. I 1812 kom den under Viborg Domsogn. Det varede indtil 1921, hvor det selvstændige Asmild-Tapdrup Pastorat blev stiftet og her til hører den stadig. Eksterne kilder og henvisninger Tapdrup Kirke hos KortTilKirken.dk
Tarup Center

Tarup Center er et indkøbscenter med 43 butikker beliggende i bydelen Tarup i det nordvestlige Odense. Centret er på ca. 24.000 m² inkl. kælder/lager og har 600 gratis P-pladser. Fra maj 2022 har Odense Letbane nordlige endestation ved Tarup Center. Historie Kilder/henvisninger Tarup Centers hjemmeside
Thisted Gymnasium – stx og hf

Thisted Gymnasium – STX og HF er et gymnasium i Thisted. Gymnasiet tilbyder uddannelserne STX og HF samt tilbud inden for blandt andet eliteidræt og HF Sport. Gymnasiet blev i 1947 indrettet i en ældre bygning, og flyttede i 1974 til nyopførte bygninger tegnet af Friis og Moltke på Ringvej i byens nordlige udkant. Gymnasiet har godt 500 elever fordelt på STX og HF. Arkitektur og kunst Thisted Gymnasium er tegnet af Friis og Moltke og rummer desuden en stor samling kunst af bl.a. Sigrid Lütken, Kasper Heiberg, Erland Knudsøn Madsen, Peter Brandes og Kurt Tagtmeier Kilder
Thisted gymnasium

Thisted gymnasium är ett gymnasium i Thisted, Danmark. Skolan har ungefär 500 elever som kan ta antingen almen studentereksamen (stx) eller højere forberedelseseksamen (hf). Den nuvarande byggnaden är från 1974 och ritades av Friis & Moltke. Den har sedan dess byggts ut vid flera tillfällen. Referenser Externa länkar Webbplats (danska)
Tilst Kirke

Tilst Kirke er en kirke i forstaden Tilst 8 km nordvest for Aarhus. Kirkens kor og skib er i romansk stil, mens våbenhus og tårn er sengotiske. Senere tilføjelser er fra slutningen af 1400-tallet og begyndelsen af 1500-tallet. Allerede i middelalderen er våbenhuset blevet forhøjet. De romanske dele er opført i rå og kløvet kamp med kvadre ved hjørner og åbninger. Indvendigt ses i kor og skib kalkmalerier fra ca. 1450-75, dvs. umiddelbart efter at kirken fik krydshvælv. Altertavlen er fra ca. 1650 og i bruskbarok, mens døbefonten er romansk og med to par dobbeltløver med mandshoveder. Prædikestolen er fra 1633. I korets sydøstlige hjørne ses en kvader med et skakbrætmønster, bestående af 6 vandrette og 6 lodrette rækker. En anden skakbrætsten med 9 vandrette og 5 lodrette rækker findes på østsiden af portalen i våbenhuset. Noter Eksterne kilder/henvisninger Tilst Kirke – hjemmeside om kirkens historie Tilst KirkeArkiveret 5. marts 2016 hos Wayback Machine hos nordenskirker.dk Tilst Kirke hos KortTilKirken.dk Tilst Kirke hos danmarkskirker.natmus.dk (Danmarks Kirker, Nationalmuseet)
Tilst Church

Tilst Church is a church in Aarhus, Denmark, situated in the suburb Tilst 8 kilometers north-west of Aarhus city center. Tilst Church is from the 1100s, erected as a typical Danish Romanesque village church. Later additions in the 15th century added a Gothic tower and porch. Tilst Church is the only church in Tilst Parish but it is a part of the Tilst-Kasted pastorate which includes Tilst and Kasted Churches. There were 5.163 members of the Church of Denmark living in Tilst Parish on 1 January 2016. Architecture The original part of the church, the chancel and nave, probably dates from the latter half of the 12th century and is constructed of split and rough granite boulders. Ashlar is used at the windows, doors and the corners of the building. A couple of the Romanesque round-arched windows are preserved and the molded imposts in the doorways and chancel arch are retained. The original simple church had, as was usual, a wooden ceiling, but this was replaced around the middle of the 15th century by masonry vaulting. In the same Late Medieval period, which was characterized by considerable activity in church building, a porch was added in front of the nave's south door and later made higher in two stages. The tower, which like the porch is built of brick, must have been erected in the decades before the Reformation in 1536. In more recent times small repairs have frequently been undertaken, but have not made any essential change. The church was last restored 1959–60. Murals The walls and vaulting of both the chancel and nave are decorated with Late Gothic murals from c. 1450–75. The simple paintings of the vaults correspond to those of the Aarhus Cathedral and a number of the village churches in the surrounding districts. The walls in the church were almost entirely decorated with imitations of tapestry, and above this in the chancel and on the north and south walls of the nave are painted various scenes. The greater part of these survive only in fragments. The north and south walls of the chancel had a frieze of the Apostles, while those of the nave have scenes from Christ's Passion within an architectonic framework of two stories. A grimacing jester can be seen just inside the south entrance to the church. Furniture A Romanesque baptismal font with twin lions on the basin is among the earliest furniture of the church. Some of the pews from 1890 have pinewood bench-ends from 1584 with rustic decoration in low relief. Other bench-ends with the date 1684 and inscriptions presumably came from a parish clerk's seat in the church. Several Baroque tombstones were probably obtained from various churches around Aarhus and then modernized and given new inscriptions. References External links Official website of Tilst Church Wikimedia Commons has media related to Tilst Church
Tinghøj Vandreservoir

Tinghøj Vandreservoir er Danmarks største vandanlæg, og består af 10 vandbeholdere og 20 nedgangstårne. Anlægget ligger på Vandtårnsvej i Gladsaxe. Ib Lunding tegnede anlægget i begyndelsen af 1930'erne, hvorefter arbejdet blev udført i perioderne 1931-33, 1939-40 og 1957-59, hvilket gav en kapacitet på 230.000 m3. I 1974 blev der givet bevilling til udbygning af anlægget med yderligere 75.000 m3, hvormed man kom op på den nuværende kapacitet på 300.000 m3. Anlægget omfatter bl.a. også en halbygning, bestyrerbolig, redskabsskur, samt to græsbeklædte plateauer med de 10 vandreservoirer. Tinghøj Vandreservoir er ejet af Københavns Energi, som renoverer anlægget for en milliard kroner fra 2026 til 2031. Fra reservoiret pumpes vandet videre til Københavns vandforsyningsnet. Indtil 2004 brugtes også Tinghøj Vandtårn, ejet af Gladsaxe kommune. Tårnet blev revet ned i 2015. Anlægget blev fredet i 1999. Eksterne kilder/henvisninger Jensen, Kim Lykke (2009), Danmarks Vandtårne, Forlaget Vældgungerne, ISBN 978-87-92015-07-5 Tinghøj Vandreservoir Arkiveret 15. januar 2022 hos Wayback Machine på Danmarks Naturfredningsforenings hjemmeside
Tise Kirke

Tise Kirke (også lokalt Thise Kirke) er en kirke i Tise Sogn, Ålborg stift. Den ligger i Vendsyssel, Brønderslev Kommune i Region Nordjylland. Tidligere lå kirken i Børglum Herred, Hjørring Amt. Kirken var i middelalderen viet til Vor Frue, i nærheden af kirken sprang Vor Frue kilde, som var en søgt helligkilde, omkring kilden har man holdt kildemarked, stedet blev i 1921 markeret med en mindesten. Kor og skib er opført i romansk tid af granitkvadre Syddøren er tilmuret, norddøren stadig i brug, begge døre blev ombygget med murstensfalse i sengotisk tid. Kirken er blevet ombygget i gotisk tid, bl.a. er koret blevet forlænget mod vest, muligvis er det oprindelige kor blevet helt nedrevet og det nuværende kor opført. Tårn og våbenhus er opført i sengotisk tid, tårnet har været noget højere men er blevet nedskåret, hvornår vides ikke. Kirken blev restaureret i 1971 og har gennemgået en omfattende renovering i 2006. I korets sydmur er indmuret en reliefkvader med en gris og et modstillet dyr (muligvis en hund) bag dyret står en mand, der blæser i et horn, reliefkvadren er indsat omvendt. Reliefkvadren og flere vinduesoverliggere, stammer formodentlig fra det oprindelige kor. I bogen Stenbilleder i danske kirker skriver Søren Nancke Krogh om reliefkvadren i Tise, han mener motivet stammer fra 1200-tallet, hvor dominikanerne etablerede sig som kætterjagere i Norden. Motivet skulle ifølge Nancke Krogh fremstille kætterjægeren med hund, der indfanger kætteren i form af en gris. Nancke Krogh påpeger lignende motiver i Skelby på Falster og på Gotland. Den noget rå stil kan virke tidlig, men er muligvis den såkaldte Kontragotik, der var en reaktion i 1200-tallet mod den europæiske gotik og som bl.a. kan ses på Gotland. I korets vægge er indsat nogle romanske vinduesoverliggere, muligvis i sengotisk tid, da kirken blev udvidet mod øst og koret fik indbygget krydshvælv. Skibet fik i sengotisk tid indbygget stjernehvælv. Altertavlens maleri er udført af G.I.M.Bruun i 1806. På korets nordvæg er ophængt en sengotisk krucifiksgruppe. Lektorieprædikestolen fra omkring 1590 er anbragt tværs over korbuen, som den oprindelig har været placeret, den bærer våben for Peder Munk og Karen Skeel, der har skænket prædikestolen. I prædikestolens felter ses relieffer med Bebudelsen, Fødslen, Korsfæstelsen, Himmelfarten og Opstandelsen samt apostle mod nord og syd. I tårnrummet ses en romansk gravsten med et udhugget sværd. Den gotlandske kalkstensfont er et importstykke fra 1200-tallet, kummen er udsmykket med bægerblade (Mackeprang s.413). Fonten er registreret i Mackeprang – Importerede kalk og sandstensfonte – Østlig import – Rundbuede bægerbladsfonte. Kilde Tise Kirke Arkiveret 31. januar 2011 hos Wayback Machine i NordensKirker.dk ved Hideko og Peter Bondesen, hvorfra der frit kan tilføjes flere oplysninger. Eksterne henvisninger Tise på Sogn.dk Billede Arkiveret 4. marts 2016 hos Wayback Machine af kirken (kan formentlig frit lægges på commons) Tise Kirke hos KortTilKirken.dk Noter
Tivoli Hotel

Tivoli Hotel (eller Tivoli Hotel & Congress Center) er et hotel i København, der åbnede den 2. september 2010. Det er ejes og drives af Arp-Hansen Hotel Group. Tivoli Hotel & Congress Center er tegnet af den danske arkitekt Kim Utzon, der også har tegnet det nærliggende hotel WakeUp Copenhagen. Kongrescenteret er et af Københavns største med plads til 6000 mødedeltagere. Tivoli Hotel har udover 679 værelser også fitnessfaciliteter, swimmingpool, bar, restaurant og såvel indendørs som udendørs legeplads. Det blev bygget, efter at Tivoli ikke fik tilladelse til at opføre et 102 meter højt hotel- og lejlighedsbyggeri ved Rådhuspladsen. Tivoli Hotel er pr. 1. oktober 2010 medlem af Worldhotels. Hotellet havde ved åbningen knap 400 værelser men udbyggedes i 2015 med 282 nye værelser. I alt har hotelkomplekset inkl. Wakeup Copenhagen 1210 værelser. Beliggenhed Tivoli Hotel & Congress Centerer er beliggende på Arni Magnussons Gade 2-4 på Kalvebod Brygge ved siden af det kommende Rigsarkiv, ikke langt fra Fisketorvet. Hotellet ligger mellem Dybbølsbro Station og Københavns Hovedbanegård, så hotellet er synligt fra jernbanen. Modsat hvad hotellets navn indikerer, så ligger det placeret 1 km eller ca. 20 minutters gang fra Tivoli. Se også Københavns hoteller Referencer Eksterne henvisninger Tivoli Hotels hjemmeside Indslag om Tivoli Hotel Arkiveret 21. april 2023 hos Wayback Machine Artikel om Tivoli Hotel på Berlingske.dk
Tobaksgaarden

Tobaksgaarden er et kulturhus beliggende i Assens, som blev etableretci 2004 med biograf, spillested, cafe/restaurant og kunstudstillinger. Desuden huser Tobaksgaarden Assens Musikskole, Assens Sangkraft Center, Assens Børnebilledskole og forskellige lokaler til brug for forenings- og erhvervslivet. Selve den kulturelle og indholdsmæssige del af husets profil, udstillinger, spillestedet og samarbejdet med foreningerne – varetages af Tobaksgaardens kulturchef, Lasse Tajmer. Tobaksgaarden har siden etableringen udfyldt rollen som det vestfynske kulturelle lokomotiv, med aktiviteter som trækker folk til fra hele Danmark. Tobaksgaarden tilstræber mangfoldighed, kvalitet og fornyelse – og skal derfor kunne rumme de fleste eksisterende kunstformer. Ejendomskomplekset var tidligere ejet af Assens Tobaksfabrik og anvendt til fremstilling af tobaksprodukter fra 1883 og fremefter. Historie I 1864 kom tobaksfabrikant Georg Gundersen til Assens og købte Østergade 52. I 1880 købte han Østergade 35, hvor indgangspartiet til Tobaksgaarden er for at starte tobaksfabrikation til porcelænspiber og røgfri tobak, såsom snus. Senere kom cigarfremstilling til. I 1939 stoppede fremstilling af cigarer til fordel for røgfri tobak og pibetobak. I 1950 begyndte man også at producere flake og skåret plug pibetobak. Skråtobakken blev frasolgt i 1970’erne for at fokusere på pibetobak. Herefter lå bygningen tom, indtil det blev indrettet til kulturhus i 2003. I 2008 blev Orlik Tobacco Company til Scandinavian Tobacco Group og i 2009 åbnede familien Gundersen og Assens Tobaksfabrik endnu en tobaksfabrik i Assens: Alex Gundersen Tobacco Company. Eksterne henvisninger Tobaksgaardens hjemmeside
Toftegårds Plads

Toftegårds Plads er en plads i Valby i København 150 meter syd for Valby Station ved Vigerslev Allé, der deler pladsen i en nordlig del − med skulpturer af Jens-Flemming Sørensen indrammet af bøgehække og lindetræer − og sydlig tom del hvor der er planer om at opføre et nyt bibliotek til åbning i 2025. Pladsen er Københavns næststørste og blev dannet i 1926 i forbindelse med anlægget af en sporvognssløjfe på hjørnet af Vigerslev Alle og Toftegårds Alle. Den blev anvendt som knudepunkt for sporvogne og busser, men pladsen fik først sin nuværende størrelse, da man i 1979 rev de bygninger ned, der hidtil havde tilhørt Stellings Lak- og Farvefabrik og før den Kuhles Kulsyre- og Lakfabrik syd for Vigerslev Alle. Siden 1998 har pladsen ikke været anvendt som trafikplads; dog standser flere af Movias buslinjer stadig ved pladsen. Københavns Kommune udskrev i 2010 en arkitektkonkurrence om en omdannelse af pladsen, men denne er endnu ikke realiseret (2022). Johannes Møllehave har beskrevet sine genvordigheder som busbillettør i myldretiden på Toftegårds Plads i teksten "Min karriere som busbillettør". Referencer Eksterne henvisninger Wikimedia Commons har flere filer relaterede til Toftegårds Plads − Sporvogne på Toftegårds Plads "Toftegårds Plads - et nyt aktivitetscentrum i Valby" fra Kvl.dk af Peter Nordskov Hansen, 2004 − Detaljeret beskrivelse Toftegårds Plads hos Hovedstadshistorie.dk med gode billeder 'Toftegårds Plads som et bølget landskab'. Om fornyelse af pladsen. Fra Magasinetkbh.dk 'Nyt liv til grå og triste Toftegårds Plads Nord' Arkiveret 15. oktober 2022 hos Wayback Machine. Fra Valbylokaludvalg.kk.dk af Katrine Clausager Rich, 24. april 2018 Om Jens-Flemming Sørensens Arkiveret 26. juni 2022 hos Wayback Machine udsmykning og med Henrik Nordbrandts digt om krig og kærlighed. Fra Valbylokaludvalg.kk.dk "Udstilling: Toftegårds Plads – hvad var der før?". Fra Valbylokalhistorie.dk Skulpturer på Toftegårds Plads - 1983 med billeder af Claus Ib Olsen (Clausib.blogspot.com)
Toftegårds Plads

Toftegårds Plads is the largest square in the Valby district of Copenhagen, Denmark. It is bisected by Vigerslev Allé and situated on the corner with Gammel Køge Landevej. History The square was originally established in 1928 when a turning loop for trams was created on the corner of Vigerslev Allé with Toftegårds Allé. A roundabout was also established at the junction Vigerslev Allé, Gammel Køge Landevej and Toftegårds Allé. The area to the south of Vigerslev Allé was originally the site of Kuhles Kulsyre- og Lakfabrik, a manufacturer of carbonic acid and lacquer. The factory was later taken over by A. Stallings and used for production of paint and lacquer under the name Lak- og Farvefabrik og før den Kuhles Kulsyre- og Lakfabrik syd for Vigerslev Alle. Toftegårds Plads grew to its current size when most of Stalling's buildings were demolished in 1979. The square was used as a hub for trams until 1973 and for buses until 1989. In 2010, Copenhagen Municipality launched an architectural competition for the redesign of the square. The square The progonal, northern portion of the square was designed when the buses moved to the other side of Vigerslev Allé in 1982. The design includes a water feature and a number of artworks by Jens-Flemming Sørensen. Notable buildings and residents The northern, original part of the square is lined with apartment blocks in red brick. They are from 1921 to 1924 and were designed by Rolf Schroeader with Frederik Wagner as executing architect. Stellings's former administration building and a former factory building are located on the east side of the southern portion of the square (Valgaardsvej). The adjacent Nordisk Kulsyrefabrik (Nordic Carbonic Acid Factory) with its condensator tower is from 1896. The buildings now house Valby Cultural Centre (Valby Kulturhus). The south side of the square is occupied by the headquarters of Movia, Greater Copenhagen's main bus operator. It was built for the company's predecessor HT (Hovedstadens Trafikselskab) in the 1980s. Transport Valby station is situated approximately 150 metres to the north of the square. See also List of squares in Copenhagen References External links
Toftlund Kirke

Toftlund Kirke er en middelalderlig bygning i den sydlige ende af Toftlund. Omfatter romansk apsis, kor og skib af kvadere, sengotisk tårn og stort sideskib fra 1912-13. To våbenhuse og et sakristi er forsvundet. Den romanske granit-kvaderbygning har flere bevarede træk: apsidens øst- og nordsidens 4 vinduer, en præstedør i koret og begge menighedsdøre, alle i brug. Skibets døre har portaler med frisøjler. Tårnet har haft spir af Tørninglen-type, fra 17. årh. sadeltag. Tilbygningen på sydsiden i samme bredde som skibet er formet som 3 parallelle sadeltage, afsluttet af 3 store gavle. Det vestlige fag er afskilt til våbenhus. Kor og skib har bjælkeloft, tårnrummet hvælv. I korets nordmur en halvcirkulær sidealterniche. Altertavle fra o. 1620 med 3 barokke nadver- og dydemalerier. Fra sidealteret stammer en gotisk træfigur, Maria med barnet. Krucifiks fra o. 1450. Middelalderlig døbefont. Stor prædikestol med himmel fra 1654, i felterne 5 relieffer af Jesu liv. I degnestolen er bevaret 3 fag af en tidligere prædikestol fra 16. årh. Pulpitur fra 1731 med malerier fra 1736. To mindetavler og 7 gravsten (den ældste fra 1704). Kirkens indre blev i 1954 restaureret af arkitekterne Holger Mundt og Ebbe Clemmensen, bl.a. med nyt muret alterbord. Kilde Johan Exner, 400 Danske Landsbykirker, Gyldendal 1968, ISBN 87-00-97651-2 Eksterne kilder og henvisninger Toftlund Kirke hos KortTilKirken.dk Toftlund Kirke i bogværket Danmarks Kirker (udg. af Nationalmuseet)
Tolne Kirke

Tolne Kirke ligger i Tolne Kirkeby ca. 2 km syd for stationsbyen Tolne, ca. 13 km vestnordvest for Frederikshavn og ca. 18 km øst for Hjørring. Kirken er en romansk teglstenskirke, opført af munkesten med et kvadratisk kor mod øst og et større rektangulært skib mod vest. Det er usikkert, om kirken har haft et tårn. I dag er en klokkestabel på kirkegården, som er opført i egetømmer i 1965, en nøjagtig kopi af en tidligere klokkestabel. Kirkeklokken er fra 1487. Våbenhuset og kvindedøren er på kirkens nordside og anvendes som fælles indgang til kirken, medens mændenes indgang fra syd er blændet. Inventar Den romanske døbefont i kirken formodes at være lige så gammel som kirken og er udført af store granitblokke. Prædikestolen, som er udført i eg, er af nyere dato, men kan ikke nøjere tidfæstes. Kirkens orgel er fra 1908 og blev restaureret i 1984, hvor det pneumatiske system blev skiftet ud med et mekanisk. Kirkeskibet, den fire-mastede bark Danmark, udført af lods P. Bast fra Frederikshavn, blev skænket til kirken i 1937. Altertavlens billede er malet af kunstmaleren Anker Lund i 1898. Præster ved Tolne Kirke 1264 – Den 11. juni fik subdiakon Mads fra Rubjerg Kirke i Tolne 1536 – ? Søren Draaby (første lutherske provst) 1553 – ? Morten Nielsen 15? – ? Poul Nielsen 1568 – ? Michel Jacobsen boede 1571 i Tolne 1589 – 1593 Hans Larsen Hvid. Boede i Tolne 1593 – 1598 Anders Pedersen 1598 – 1602 Laurits Mortensen 1603 – 1653 Oluf Madsen 1653 – 1694 Christen Jensen Snedsted 1694 – 1714 Hans Christensen Elling 1714 – 1736 Peder Jensen Fruegard 1736 – 1760 Erik Andersen Myller 1760 – 1770 Thomas Bahr Todberg 1770 – 1774 Jens Mathiasen Bircherod 1775 – 1796 Peter Mathias Germel Schierup 1796 – 1801 Christian Valeur 1802 – 1819 Jens Theilmann 1819 – 1851 Rasmus Holst Bang 1 1851 – 1859 Niels Peter Moller 1859 – 1871 Jens Daniel Frederik Boggild 1871 – 1880 Jacob Severin Deichmann Branth 1880 – 1887 M.C.B.Nielsen, provst 1887 – 1891 Gredsted 1891 – 1903 F. Gandil 1903 – 1909 J.Bentsen 1910 – 1940 Carl Christian Larsen 1940 – 1945 Peter Fenger 1945 – 1953 Jurgen Erling Kilrsbo 1953 – 1965 Poul Ivar Lange 1966 – 1995 Poul Burge Hojberg 1996 – Vagn Tefre Galleri Kilde Pjece udgivet af Tolne menighed, 1999 Eksterne kilder og henvisninger Tolne Kirke hos KortTilKirken.dk
Toldgaarden

Toldgaarden er et mindre bygningskompleks beliggende på Haraldsdalvej i Padborg. Det blev bygget i 1921, kort efter at den nuværende landegrænse mellem Danmark og Tyskland blev fastlagt. Toldgaarden fungerede som tjenesteboliger for grænsegendarmerne indtil 1994, hvor det blev solgt og fungerer i dag som privat andelsboligforening A/B Toldgaarden. I juni 2022 fejrer Toldgaarden 100 års jubilæum. Toldgaarden består af 16 boliger. Gendarmstien starter for enden af Haraldsdalvej. Eksterne henvisninger Toldgaarden på Facebook Beretninger fra to andelsboligforeninger langt fra storbyen 360 graders view I Google maps
Torslev Kirke (Frederikshavn Kommune)

For alternative betydninger, se Torslev Kirke. (Se også artikler, som begynder med Torslev Kirke) Torslev Kirke, beliggende ca. 14 km sydvest for Frederikshavn. Kirken består af et romansk kor og skib fra omkring år 1200 samt et sengotisk vesttårn, på 22,5 meter, fra 1400-tallet og våbenhus fra 1935. beliggende på nordsiden. Kirken gennemgik et gennemgribende restaurering i 1998. Galleri Kilde Torslev Kirke udgivet af Torslev Menighedsråd i 2002 Eksterne kilder og henvisninger Torslev Kirke Arkiveret 31. januar 2011 hos Wayback Machine hos nordenskirker.dk Torslev Kirke hos KortTilKirken.dk